CELEX: 52010PC0396
Language: lt
Date: 2010-07-23
Title: Pasiūlymas TARYBOS ĮGYVENDINIMO SPRENDIMAS kuriuo Italijos Respublikai leidžiama taikyti specialią priemonę, kuria nukrypstama nuo Direktyvos 2006/112/EB dėl pridėtinės vertės mokesčio bendros sistemos 285 straipsnio nuostatų

|

52010PC0396

Pasiūlymas TARYBOS ĮGYVENDINIMO SPRENDIMAS kuriuo Italijos Respublikai leidžiama taikyti specialią priemonę, kuria nukrypstama nuo Direktyvos 2006/112/EB dėl pridėtinės vertės mokesčio bendros sistemos 285 straipsnio nuostatų  /* KOM/2010/0396 galutinis - NLE 2010/0213 */  

	[pic] | EUROPOS KOMISIJA |Briuselis, 2010.7.23KOM(2010)396 galutinis2010/0213 (NLE)PasiūlymasTARYBOS ĮGYVENDINIMO SPRENDIMASkuriuo Italijos Respublikai leidžiama taikyti specialią priemonę, kuria nukrypstama nuo Direktyvos 2006/112/EB dėl pridėtinės vertės mokesčio bendros sistemos 285 straipsnio nuostatųAIŠKINAMASIS MEMORANDUMASPASIūLYMO APLINKYBėS |Pasiūlymo pagrindas ir tikslai Pagal 2006 m. lapkričio 28 d. Direktyvos 2006/112/EB dėl pridėtinės vertės mokesčio bendros sistemos (toliau – PVM direktyva) 395 straipsnio 1 dalį Taryba, Komisijos pasiūlymu, gali vieningai leisti bet kuriai valstybei narei taikyti nuo tos direktyvos nuostatų nukrypstančias specialias priemones, kad būtų paprastinama PVM rinkimo tvarka arba užkirstas kelias tam tikriems mokesčių slėpimo ar vengimo būdams. Raštu, kurį Komisijos generalinis sekretoriatas užregistravo 2009 m. gruodžio 10 d., Italijos Respublika prašė toliau leisti nuo PVM atleisti apmokestinamuosius asmenis, kurių metinė apyvarta neviršija 30 000 EUR. Remdamasi Direktyvos 2006/112/EB 395 straipsnio 2 dalimi, 2010 m. sausio 11 d. raštu Komisija pranešė kitoms valstybėms narėms apie Italijos Respublikos prašymą. 2010 m. sausio 12 d. raštu Komisija pranešė Italijos Respublikai turinti visą prašymui apsvarstyti būtiną informaciją. |Bendrosios aplinkybės Remiantis PVM direktyvos XII antraštinės dalies 1 skyriumi valstybėms narėms suteikiama galimybė mažoms įmonėms taikyti specialias schemas, įskaitant galimybę nuo PVM atleisti apmokestinamuosius asmenis, kurių metinė apyvarta neviršija tam tikros ribos. Ši nukrypti leidžianti nuostata reiškia, kad apmokestinamieji asmenys neturi apskaičiuoti PVM už tiekiamas prekes ar teikiamas paslaugas ir todėl negali atskaityti pirkimo PVM. Ši priemonė pirmą kartą buvo nustatyta pagal Tarybos direktyvos 67/228/EEB 14 straipsnį. Tačiau tos valstybės narės, kurios nepasinaudojo ta nuostata suteikta galimybe, vėliau pagal Direktyvos 77/388/EEB 24 straipsnio 2 dalies b punktą, kuris dabar išdėstytas nauja redakcija PVM direktyvos 285 straipsnyje, nuo PVM galėjo atleisti tik tuos apmokestinamuosius asmenis, kurių metinė apyvarta neviršijo 5 000 EUR. Italijos Respublika nepasinaudojo Tarybos direktyvos 67/228/EEB 14 straipsnyje numatyta galimybe. Atsižvelgdama į didelį apmokestinamųjų asmenų, kurių metinė apyvarta yra labai maža, skaičių, 2007 m. Italijos Respublika paprašė leisti taikyti nukrypti leidžiančią nuostatą, siekdama supaprastinti smulkiųjų prekybininkų PVM prievoles ir nacionaliniam mokesčių administratoriui palengvinti mokesčių rinkimą. Tarybos sprendimu 2008/737/EB (OL L 249, 2008 9 18, p. 13) Italijos Respublikai leista iki 2010 m. gruodžio 31 d. atleisti nuo PVM apmokestinamuosius asmenis, kurių metinė apyvarta neviršija 30 000 EUR, ir suteikta galimybė tą ribą padidinti tam, kad būtų išlaikytas realus lygis. Italijos Respublika prašo toliau leisti taikyti šią priemonę, kuri apmokestinamiesiems asmenims yra neprivaloma. Komisija į 2004 m. spalio 29 d. direktyvos, kuria siekiama supaprastinti PVM prievoles, pasiūlymą (COM(2004)728 galutinis) įtraukė nuostatas, kuriomis valstybėms narėms leidžiama atleisti nuo PVM apmokestinamuosius asmenis, kurių metinė apyvarta neviršija 100 000 EUR, ir suteikiama galimybė šią sumą kasmet persvarstyti. Tačiau kol kas Taryba dar nepasiekė susitarimo dėl minėto pasiūlymo. Iš Italijos Respublikos pateiktos informacijos matyti, kad taikant priemonę galutinio vartojimo etape surenkamų mokesčių pajamų bendra suma sumažėjo, kaip apskaičiuota, mažiau nei 0,2 proc.; tai atitinka apskaičiavimus, kurie buvo atlikti tuo metu, kai buvo nustatyta pirmoji nukrypti leidžianti nuostata. Todėl siūloma pratęsti nukrypti leidžiančios nuostatos galiojimą bent iki 2013 m. gruodžio 31 d. arba kol įsigalios direktyva dėl metinės apyvartos ribos, iki kurios apmokestinamieji asmenys gali būti atleidžiami nuo PVM. |Pasiūlymo srityje galiojančios nuostatos 2004 m. Komisija pateikė pasiūlymą iki 100 000 EUR padidinti valstybėse narėse taikomą metinės apyvartos ribą (COM(2004) 728 galutinis), pagal kurią apmokestinamieji asmenys atleidžiami nuo PVM. |Derėjimas su kitomis Sąjungos politikos sritimis ir tikslais Netaikoma. |KONSULTACIJOS SU SUINTERESUOTOSIOMIS šALIMIS IR POVEIKIO VERTINIMAS |Konsultacijos su suinteresuotosiomis šalimis |Netaikoma. |Tiriamųjų duomenų rinkimas ir naudojimas |Nepriklausomo tyrimo neprireikė. |Poveikio vertinimas Sprendimu siekiama pratęsti supaprastinimo priemonės, panaikinančios daug įmonių, kurių metinė apyvarta neviršija 30 000 EUR, PVM prievolių ir turinčios galimą teigiamą poveikį, taikymą. Dėl siauros leidžiančios nukrypti nuostatos taikymo srities ir riboto jos taikymo laikotarpio, bet kuriuo atveju poveikis bus ribotas. |TEISINIAI PASIūLYMO ASPEKTAI |Siūlomų veiksmų santrauka Leidimas Italijos Respublikai toliau taikyti nuo Direktyvos 2006/112/EB nuostatų nukrypstančią priemonę, atsižvelgiant į supaprastinimo priemonės taikymą įmonėms, kurių metinė apyvarta neviršija 30 000 EUR. |Teisinis pagrindas 2006 m. lapkričio 28 d. PVM direktyvos 2006/112/EB dėl pridėtinės vertės mokesčio bendros sistemos 395 straipsnis. |Subsidiarumo principas Pasiūlymas yra išimtinė Bendrijos kompetencija. Todėl subsidiarumo principas netaikomas. |Proporcingumo principas Pasiūlymas atitinka proporcingumo principą dėl šios (-ių) priežasties (-čių). |Šis sprendimas yra susijęs su valstybei narei jos pačios prašymu suteiktu leidimu ir nėra privalomas. |Atsižvelgiant į ribotą šios nukrypti leidžiančios priemonės taikymo sritį, speciali priemonė yra proporcinga siekiamam tikslui. |Pasirinkta priemonė |Siūloma priemonė – sprendimas. |Kitos priemonės būtų netinkamos dėl toliau nurodytos (-ų) priežasties (-čių). Pagal PVM direktyvos 395 straipsnį nukrypti nuo įprastinių PVM taisyklių galima tik Komisijos pasiūlymu vieningai leidus Tarybai. Tarybos sprendimas yra tinkamiausia priemonė, nes jis gali būti skirtas atskiroms valstybėms narėms. |POVEIKIS BIUDžETUI |Pasiūlymas neturi poveikio Sąjungos biudžetui. |PAPILDOMA INFORMACIJA |Persvarstymas, peržiūra, laikino galiojimo sąlyga |Pasiūlyme numatyta laikino galiojimo sąlyga. |2010/0213 (NLE)PasiūlymasTARYBOS ĮGYVENDINIMO SPRENDIMAS[data]kuriuo Italijos Respublikai leidžiama taikyti specialią priemonę, kuria nukrypstama nuo Direktyvos 2006/112/EB dėl pridėtinės vertės mokesčio bendros sistemos 285 straipsnio nuostatųEUROPOS SĄJUNGOS TARYBA,atsižvelgdama į Sutartį dėl Europos Sąjungos veikimo,atsižvelgdama į 2006 m. lapkričio 28 d. Tarybos direktyvą 2006/112/EB dėl pridėtinės vertės mokesčio bendros sistemos[1], ypač į jos 395 straipsnio 1 dalį,atsižvelgdama į Europos Komisijos pasiūlymą,kadangi:1.  Raštu, kurį Komisijos generalinis sekretoriatas užregistravo 2009 m. gruodžio 10 d., Italija prašė leidimo taikyti priemonę, kuria nukrypstama nuo Direktyvos 2006/112/EB 285 straipsnio nuostatų, siekdama ir toliau nuo PVM atleisti tam tikrus apmokestinamuosius asmenis. Pagal šią priemonę apmokestinamieji asmenys ir toliau būtų atleidžiami nuo tam tikrų ar visų su pridėtinės vertės mokesčiu (PVM) susijusių prievolių, nurodytų Direktyvos 2006/112/EB XI antraštinės dalies 2–6 skyriuose.2.  2010 m. sausio 11 d. raštu Komisija pranešė kitoms valstybėms narėms apie Italijos prašymą. 2010 m. sausio 12 d. raštu Komisija pranešė Italijai turinti visą prašymui apsvarstyti būtiną informaciją.3.  Valstybėms narėms jau suteikta galimybė taikyti specialiąją mažoms įmonėms skirtą schemą pagal Direktyvos 2006/112/EB XII antraštinę dalį. Italijai taikant šią pratęsto galiojimo priemonę nuo PVM direktyvos 285 straipsnio nukrypstama tik tada, kai taikant schemą metinės apyvartos riba yra didesnė už 5 000 EUR.4.  2008 m. rugsėjo 15 d. Tarybos sprendimu 2008/737/EB, kuriuo Italijos Respublikai leidžiama taikyti priemonę, nukrypstančią nuo Direktyvos 2006/112/EB dėl pridėtinės vertės mokesčio bendros sistemos 285 straipsnio[2], Italijai buvo leista taikyti nukrypti leidžiančią nuostatą ir iki 2010 m. gruodžio 31 d. atleisti nuo PVM apmokestinamuosius asmenis, kurių metinė apyvarta neviršija 30 000 EUR. Atsižvelgiant į tai, kad padidinus ribą sumažėjo mažiausių įmonių PVM prievolės, o apmokestinamieji asmenys ir toliau turi galimybę pasirinkti taikyti įprastines PVM procedūras, reikėtų leisti Italijai toliau ribotą laikotarpį taikyti minėtą priemonę.5.  Komisija, siekdama supaprastinti 2004 m. spalio 29 d. nustatytas pridėtinės vertės mokesčio prievoles, į Tarybos direktyvos, kuria iš dalies keičiama Direktyva 77/388/EEB [3], pasiūlymą įtraukė nuostatas, kuriomis pagal atleidimo nuo PVM schemą valstybėms narėms leidžiama nustatyti viršutinę metinės apyvartos ribą neviršijant 100 000 EUR arba lygiavertės sumos nacionaline valiuta ir suteikiama galimybė šią sumą kasmet persvarstyti. Italijos pateiktas prašymas prątesti priemonės galiojimą atitinka minėtą pasiūlymą, dėl kurio Taryba dar nepasiekė susitarimo.6.  Remiantis Italijos pateikta informacija, taikant priemonę galutinio vartojimo etape surenkamų mokesčių pajamų bendra suma jau sumažėjo, kaip apskaičiuota, mažiau nei 0,2 proc.7.  Leidžianti nukrypti nuostata neturi neigiamo poveikio Sąjungos nuosaviems ištekliams, kuriuos sudaro surenkamas pridėtinės vertės mokestis,PRIĖMĖ ŠĮ SPRENDIMĄ:1 straipsnisNukrypstant nuo Direktyvos 2006/112/EB 285 straipsnio Italijai leidžiama nuo PVM atleisti apmokestinamuosius asmenis, kurių metinė apyvarta neviršija 30 000 EUR.Italija gali padidinti viršutinę ribą, kad būtų išlaikytas realus neapmokestinimo lygis.2 straipsnis1 straipsnyje nurodyta schema apmokestinamiesiems asmenims yra neprivaloma.3 straipsnisŠis sprendimas taikomas nuo 2011 m. sausio 1 d. iki ankstesnės iš šių datų – arba kol įsigalios direktyva, kuria iš dalies keičiami viršutinės metinės apyvartos ribos, iki kurios apmokestinamieji asmenys gali būti atleidžiami nuo PVM, dydžiai, arba iki 2013 m. gruodžio 31 d.4 straipsnisŠis sprendimas skirtas Italijos Respublikai.Priimta BriuselyjeTarybos varduPirmininkas [1] OL L 347, 2006 12 11, p. 1.[2] OL L 249, 2008 9 18, p. 13.[3] COM(2004) 728 galutinis.